Document ID: /roh_data/filtered/fineweb-2-filterrobots_roh.jsonl.gz/2118

Sin 3’270 meters sur mar sa chatta la «Fora digl Ela». Duas giadas a l’onn splendura il sulegl tras la fora al Piz Ela. Schi fa bell’aura è il sulegl da vesair da Bravuogn anora ils 25 da favrer, sco era l’october. Ils 24 da favrer è stà da vesair nagut pervi da nivels.
Da l’autra vart dal Piz ela splendura il sulegl tras la rusna dal Piz Ela l’avust, d’observar è quest spectacul mintgamai l’avust a Manziel sur Riom en il Surses.
En connex cun la rusna datti ina ditga. Uschia duai in giuven furbaz avair grittentà il diavel uschè ferm, che quel haja bittà in crappun vers il furbaz. Il crap haja manchentà mo per pauc il giuvenot. La fora al Piz Ela ha in’autezza da 2.5 meters, ed è 5 fin 6 meters largia.